Vesi rahustab last, annab positiivseid emotsioone, karastab, lõõgastab, treenib ja arendab. Meil on spetsiaalne vannituba, kus iga laps saab talle sobivas veetemperatuuris spetsialisti abiga kuni 20 minutilise ujutuse. Vaadake, kuidas treener julgustab ja juhendab vanemaid:
Treener julgustab vanemaid ise last ujutama ja sukeldama. Järk-järgult alandatakse veetemperatuuri, mis on karastav ja basseini minekuks ettevalmistav. Mõõdukas karastamine aitab pisikesel püsida terve ja rõõmus. Vanniujutusse võib tulla kasvõi kohe peale lapse sündi. Titad on pikalt olnud lootevees ja nad igatsevad vett paremaks kohanemiseks. Vanniujutust teeme beebidele, kes kaaluvad alla 6 kilo. Üle 6 kilo kaaluvaid titasid ootame basseinitundidesse.
Lapsele võtke kaasa käterätt, ujumismähet pole vaja. Soovitame täiskasvanul kaasa võtta plätud, sest vannituba asub basseini kõrval. Üleriided jätke garderoobi, isiklikud asjad võtke vannituppa endaga kaasa. Peale ujutamist on laps näljane, teda saab toita samas toas.
#000000
Selleks, et 30 minutit basseinis oleks titadele suur lõbu, rõõm ja mäng, kasutame basseinivees minimaalselt kloori. Tavapärasest normist väiksemat kloorikogust võimaldab meil kasutada lapsevanemate ja beebide hoolikas pesemine enne vette minekut.
Vanemad ujutavad lapsi selili, külili ja kõhuli, hüpitavad neid, hullavad ning sulpsatavad korraks vee allagi. Harjutatakse sukeldusrefleksi, mis on kaasasündinud oskus, ja kui see alles jääb, siis on vette kukkunud lapsel lihtsam endaga hakkama saada. Basseinis ujutamiseks ei ole vajalik eelnev vanniujutus. Vaadake, mida 3-kuuse titaga saab basseinis teha:/
Vesi arendab lihaseid, mis omakorda annavad lapsele parema rühi. Ujutatud laps on emotsionaalselt tasakaalukam, rahulikum ning hea unega. Ta haigestub harvemini ja paraneb haigustest kiiremini.
Tulge titaga kohale 15 minutit enne tunni algust, et riietuda ja pesta. Lapsevanema ja lapse hoolikast pesemisest sõltub basseinivee puhtus! Vee temperatuur basseinis on 33 kraadi. Lapsel vajalik ujumismähe või -püksid. Peale suplemist saab last toita puhkeruumis.
#000001
Päevastel ujutusaegadel ootame titaga vette emasid, õhtuti on meil spetsiaalsed isadele koos titadega väljakuulutatud tunnid ning siis on riietus- ja pesuruumid vaid isade ja titade kasutuses.
NB! Basseini rühmatundi on oodatud üks lapsevanem ühe lapsega.
Rühmatundides saavad osaleda vaid kuni 2-aastased lapsed. Kui soovite perekeskuse basseini ujuma tulla ja teie pere laps(ed) on vanuses 2 aastat ja enam, siis peate valima kas individuaalse supluse treeneriga või vaba supluse ilma treenerita.
Siit näed meie titasid basseinirõõme nautimas:
#000002
NB! Tegevused toimuvad perekeskuses (sissepääs sünnitusmaja taga).
#000003
Lääne-Tallinna Keskhaigla on ligi 500 voodikohaga ja 1700 töötajaga raviasutus, kus pakume patsientidele kõrgel tasemel nüüdisaegset raviteenust.
#000005
Oleme väga õnnelikud! 🥰Eile saime osa võtta uuest suurepärasest koolitusest, mis aitab mõista sünni(tuse) füsioloogiat ja seeläbi paremini toetada nii ema kui last. "Spinning Babies" pole lihtsalt järjekordne sünnituseks ettevalmistuse koolitus, vaid uus paradigma, mille abil saab mõista, kuidas aidata beebil paremini sünnitusteedesse liikuda.Meie sünnitusmajast osales koolitusel kümme ämmaemandat. Oleme ülitänulikud selle tugevat muljet avaldanud võimaluse eest ning hakkame rasedatega uusi olulisi teadmisi jagama. 🤩 ... See MoreSee Less
#000009
Kas teadsid, kuidas sünnituse algust ära tunda ja millal sünnitusmajja minna? 🙄👉 Emaka kokkutõmbedNaine võib tunda valutuid ettevalmistavaid emaka kokkutõmbeid mitme päeva, isegi kuni nädala vältel, need valmistavad emakat sünnituseks ette.Tuhude regulaarsemaks muutudes püüa kodus liikuda, proovi erinevaid asendeid, käi duši all 💦. Kui tuhud algavad öösel ning kui see on võimalik ja tuhude vahed pikad, püüa tuhude vaheajal puhata. Kui tuhud on muutunud regulaarseks, tuhude vahed on alla 10 minuti, tuhud on muutunud tugevaks, valulikuks ja neid ei suuda kodus enam kannatada, on aeg minna sünnitusmajja.👉 Verine voolusVähest määrivat verist voolust (tekkinud vahekorra või vaginaalse läbivaatuse järgselt) võib kodus jälgida, kui rasedus on täiskantud.Limasverine voolus võib eelneda sünnitustegevuse väljakujunemisele ja ei vaja sekkumist. Rohke verise vooluse korral ja/või pikalt kestva valuliku emaka kokkutõmbe korral, mis ei leevendu, tuleb koheselt sünnitusmajja tulla (eelistatult kiirabiga).👉 Lootevee puhkemineKui puhkeb selge lootevesi ja looteliigutused on olnud tavapärased, tuleb tulla kiirustamata sünnitusmajja. Sünnitusmajas tehakse loote kardiotokograafiline uuring ja kui see on korras, võib naine veel koju minna ja tagasi tulla 12 tundi pärast lootevee puhkemist, regulaarse sünnitustegevuse väljakujunedes või kehatemperatuuri tõusul.Lootevee puhkemise järgselt on naisel võimalik kuni 24 tundi oodata spontaanset sünnitustegevuse väljakujunemist või alustada 2-6 tunni möödumisel sünnitustegevuse esilekutsumist.❗ Roheka, rohelise või verise lootevee puhkemisel tuleb sünnitusmajja tulla koheselt.Kui lootevee puhkemine ei ole kindel, tulla sünnitusmaja vastuvõtutuppa lootevee puhkemise täpsustamiseks. 👩‍⚕️Millal hakkasid Sina sünnitusmajja minema? ... See MoreSee Less
#000010
Punased täpid vastsündinu nahal – kas allergiline lööve? 🤨Pärast sündi võivad beebi nahale tekkida punased täpid, mille keskel on heledad sõlmekesed. Enamasti ei ole tegemist allergiaga, vaid vastsündinu kohastumusreaktsiooni – toksilise erüteemiga, mida seostatakse lapse naha tundlikkusega kuiva õhu suhtes.🔴 See ei sõltu ema toidust ega vastsündinu riietusest/mähkmetest, tegemist on kohastumusreaktsiooniga, mis ravi ei vaja. Lööve kaob iseenesest mõne päevaga. ... See MoreSee Less
#000011
Täna, 25. septembril tähistatakse rahvusvahelist kopsupäeva. 🫁 Kui palju tead loote/vastsündinu kopsudest?🫁 Ema üsas kasvaval väiksel lootel arenevad kopsualged juba 10-13 rasedusnädalaks, mis omakorda arenevad kuni sünnitustähtajani. 🫁 Üsasiseselt hakkab loode tegema hingamisharjutusi, selleks liigutab ta korrapäraselt ja rütmiliselt oma roiete vahelisi lihaseid ja diafragmat.🫁 Üsas olles ei saa loode läbi hingamise hapniku, aga nabaväät varustab koostöös platsentaga teda vajaliku hapnikuga, et kõik koed saaksid kenasti areneda.🫁 Kopsud on esialgu täidetud vedelikuga ja võtavad koheselt peale sündi üle kogu vastsündinu hingamissüsteemi. Sünnitusel ning enne loomuliku sünnituse algust, toimub rida muutusi, et vastsündinu saaks üle minna kopsuhingamisele. 🫁 Vastsündinu iseseisva hingamise võimaldamiseks on kõige olulisem, et sündimise hetkeks oleks kopsuvedelik loote kopsudest eemaldunud. See protsess algab juba raseduse viimastel nädalatel, kui loote kopsuvedeliku produktsioon väheneb ja selle imendumine kopsude kaudu suureneb. Sünnijärgselt ämmaemand jälgib vastsündinu kohanemist uues maailmas ja kindlasti on üks olulisemaid näitajaid just lapse hingamine. Hingamist peab ka laps õppima, sest see on ellujäämisinstinkt mis koheselt õhuga kokkupuutes vastsündinul käivitub. ... See MoreSee Less
#000012